L 280/50
DA
Den Europæiske Unions Tidende
28.10.2022
(5)
Fabrikanterne blev anmodet om at verificere de foreløbige data i overensstemmelse med artikel 7, stk.
5, i forordning (EU) 2019/631 og underrette Kommissionen om eventuelle fejl inden for tre måneder efter modtagelsen af meddelelsen.
63 producenter af personbiler og 42 fabrikanter af lette erhvervskøretøjer indgav fejlunderretninger.
(6)
De foreløbige data omfattede korrektionsfaktorerne for såvel personbiler, der blev beregnet i overensstemmelse med artikel 7, stk.
2, i Kommissionens gennemførelsesforordning (EU) 2017/1153 (2), som for lette erhvervskøretøjer, der blev beregnet i overensstemmelse med artikel 6, stk.
2, i Kommissionens gennemførelsesforordning (EU) 2017/1152 (3).
I betragtning af, at de endelige korrektionsfaktorer var lig med en for alle fabrikanter og deres pooler, var det ikke nødvendigt at korrigere beregningen af de gennemsnitlige specifikke emissioner.
(7)
Ved to fabrikanter af personbiler og en fabrikant af lette erhvervskøretøjer lå alle køretøjer, der blev indberettet i det foreløbige datasæt, uden for anvendelsesområdet for forordning (EU) 2019/631.
For en fabrikant af personbiler var der i det foreløbige dataset ingen specifikke NEDC-CO2-emissionsværdier, og denne afgørelse omfatter derfor ikke den pågældende fabrikant.
(8)
For de øvrige 30 fabrikanter af personbiler og 26 fabrikanter af lette erhvervskøretøjer, der ikke indgav underretninger om fejl i datasættene eller ikke på anden måde reagerede, bør de foreløbige data og foreløbige beregninger af de gennemsnitlige specifikke emissioner og de specifikke emissionsmål bekræftes.
(9)
Kommissionen har kontrolleret de fejl, som fabrikanterne har meddelt, og begrundelserne for korrektionen heraf, og de foreløbige datasæt er i givet fald bekræftet eller ændret.
Derfor bør de foreløbige data for 93 fabrikanter af personbiler og 68 fabrikanter af lette erhvervskøretøjer bekræftes eller ændres.
(10)
I henhold til artikel 4 i forordning (EU) 2019/631 bør en fabrikant anses for at opfylde sit specifikke emissionsmål, hvis dennes gennemsnitlige specifikke CO2-emissioner som angivet i nærværende afgørelse ikke overskrider vedkommendes specifikke emissionsmål.
For fabrikanter, der er medlem af en pool, bør overholdelsen af forpligtelserne vurderes på poolniveau, jf. artikel 6 i nævnte forordning.
For fabrikanter eller pooler, for hvilke der er blevet indrømmet en undtagelse fra deres specifikke emissionsmål for kalenderåret 2020 i overensstemmelse med artikel 10 i forordningen, vurderes de gennemsnitlige specifikke CO2-emissioner med hensyn til overholdelse af deres undtagelsesmål.
(11)
I overensstemmelse med artikel 4, stk.
3, i forordning (EU) 2019/631 tages for hver fabrikant eller pool kun 95 % af dens nye personbiler registreret i kalenderåret 2020, udvalgt på grundlag af deres emissionsniveauer, i betragtning med henblik på at fastlægge de gennemsnitlige specifikke CO2-emissioner for den pågældende pool af fabrikanter.
(12)
I overensstemmelse med artikel 5 i forordning (EU) 2019/631 indgår hver ny personbil med specifikke CO2emissioner på under 50 g CO2/km (NEDC) ved beregningen af de gennemsnitlige specifikke CO2-emissioner for fabrikanter af personbiler som to personbiler i kalenderåret 2020 op til et loft for bidrag fra superkreditter på 7,5 g CO2/km for hver fabrikant eller pool.
(13)
De CO2-besparelser, som er opnået ved anvendelse af innovative teknologier, der yder et verificeret bidrag til CO2reduktionen og er godkendt af Kommissionen i henhold til artikel 11 i forordning (EU) 2019/631 (»miljøinno­ vationer«), tages i betragtning ved beregning af de gennemsnitlige specifikke CO2-emissioner op til et samlet bidrag på 7 g CO2/km for hver fabrikant eller pool.
For kalenderåret 2020 tages kun CO2-besparelser fra miljøinnovationer, der er fastslået ved henvisning til NEDC, i betragtning.
(2) Kommissionens gennemførelsesforordning (EU) 2017/1153 af 2. juni 2017 om fastsættelse af en metode til bestemmelse af de nødvendige korrelationsparametre til afspejling af ændringen i den lovpligtige prøvningsprocedure og om ændring af forordning (EU) nr.
1014/2010 (EUT L 175 af 7.7.2017, s. 679).
(3) Kommissionens gennemførelsesforordning (EU) 2017/1152 af 2. juni 2017 om fastsættelse af en metode til at bestemme de nødvendige korrelationsparametre til at afspejle ændringen i den lovpligtige prøvningsprocedure for lette erhvervskøretøjer og om ændring af gennemførelsesforordning (EU) nr.
293/2012 (EUT L 175 af 7.7.2017, s. 644).